text: Syriske mænd skal lære at svejse på dansk
  21 august 2015 kl. 13.45
  14 syriske flygtninge fra Tønder var fredag på svejsekursus i Esbjerg, så de er klar til et job i Danmark.
  Zahad Rammo har savnet at svejse. For otte måneder flygtede han fra Syrien til Danmark, og måtte derfor blandt andet efterlade sit job - et svejsejob, som han havde haft i 25 år.
  Men efter otte måneders adskillelse fik han fredag værktøjet i hænderne igen.
  - Jeg har savnet at svejse - det var jo mit arbejde i mit hjemland, fortæller Zahad Rammo til TV SYD.
  Tønder kommune har i samarbejde med Rybners i Esbjerg lavet et svejsekursus for 14 syriske mænd, som er flygtet til Danmark. Alle har de erfaring med svejsning fra deres hjemland, men mange af dem har ingen beviser på deres kunnen. Det vil kurset ændre på, så de 14 mænd har mulighed for at få job i Danmark.
  - Det er faktisk gået over al forventning. Vi har ikke turde håbe på, at de kunne komme så hurtigt fra start, som de er kommet, siger Carsten Jensen, der er underviser på kurset.
  Zahad Rammo er rigtig glad for at være med i Esbjerg:
  - Jeg håber, at jeg kan få et rigtigt job bagefter, siger han.
  Se interviewet med Zahad Rammo her. Varighed: 0'26
  
  